**Csongrád Város Polgármesterétől**

Száma: Fjl/294-4/2024.

Témafelelős: Bedő Tamás polgármester

**ELŐTERJESZTÉS**

**Csongrád Városi Önkormányzat Képviselő-testületének**

**2024. május 30-i ülésére**

**Tárgy:** DTKH Nonprofit Kft-ben meglévő önkormányzati tulajdonú üzletrész értékesítése

**Tisztelt Képviselő-testület!**

Az FBH-NP Nonprofit Kft. 2024. január 5. napjával beolvad a DTKH Nonprofit Kft-be, így üzletrészünk keletkezett a fenti cégben.

A DTKH Nonprofit Kft. ügyvezetése jelezte, hogy ismét megnyílik a lehetőség önkormányzati üzletrészek megvásárlására.

A Képviselő testület 2024. márciusi testületi ülésen (62/2024 (III.21) önkormányzati határozat) úgy döntött, elviekben támogatja a DTKH Nonprofit Kft-ben meglévő, a Csongrád Városi Önkormányzat tulajdonát képező üzletrész értékesítését.

A DTKH Nonprofit Kft-től 2024. május 24-én érkezett megkeresését mellékelten csatolom. Önkormányzatunk jelenleg 3.000.000,- Ft névértékű üzletrésszel rendelkezik, amely 3, 3449% tulajdonosi részesedést jelent.

Tájékoztatásuk szerint az aktuális becsült cégérték 2.430 millió Ft, mely alapján az Önkormányzatunk által értékesíteni kívánt 2.900.000 Ft névértékű üzletrész ellenértéke: 78.590.000,- Ft.

A DTKH Nonprofit Kft cégformájára és a működésére vonatkozó – jelenleg is- csekély mértékű önkormányzati befolyásra tekintettel a 2.900.000 Ft üzletrész értékesítését javasolom, amelyet követően Önkormányzatunk a DTKH Nonprofit Kft. tagja marad 100.000 Ft névértékű üzletrésszel.

Kérem a fenti előterjesztés megtárgyalását és a határozati javaslat jóváhagyását.

**H a t á r o z a t**

A Csongrád Városi Önkormányzat Képviselő-testülete megtárgyalta a „DTKH Nonprofit Kft-ben önkormányzati tulajdonú üzletrész értékesítése” tárgyú előterjesztést és az alábbi döntést hozza:

1. A Csongrád Városi Önkormányzat Képviselő-testülete a DTKH Duna-Tisza közi Hulladékgazdálkodási Non-profit Kft-ben 3.000.000,- Ft törzsbetéttel (3,3449%) mértékű üzletrésszel) rendelkezik, amelyből annak felosztását követően 2.900.000,- Ft törzsbetétet (3,2334%.mértékű üzletrészt) eladásra kínál fel a DTKH Nonprofit Kft. vevőnek 78.590.000,- Ft vételáron.
2. A Képviselő-testület felhatalmazza a Polgármestert a szükséges intézkedések megtételére és a dokumentumok aláírására.

Erről jegyzőkönyvi kivonaton értesítést kap:

1. a képviselő-testület tagjai

2. Bedő Tamás polgármester

3. Irattár

Csongrád, 2024. május 28.

 Bedő Tamás

 polgármester